OpenLLM-France/wikimedia huggingface dataset:
# Talywain

Talywain, galesez: Tal-y-waun, Galesko eremu bat da, Torfaen lurraldean.

## Kanpo estekak

* Datuak: Q13131732
# Tam Lenfestey

Thomas Lenfestey, Tam Lenfestey bezala ezagutua, (1818-1885) nekazari eta poeta normandiarra zen. Normandieraren guernesiais dialektoan idatzi zuen. Bere lanen artean, aipagarrienak Le chant des fontaines (1875) eta La ribotresse (abestia) dira.
# Tam lin (doinua)

Tam Lin, maiz Glasgow Reel deitua, Irlandako reel doinu bat da. Berez, The Fureys irlandar folk taldeko Davey Arthur kidea egiletzat jo ohi da, ziur aski irlandar biolin reel oinua herrikoi batean oinarrituz.
Tam lin, Eskoziako Scottish Borders eskualdeko kondaira edo balada batetako pertsonaia bat da.
Bitxikeria gisa, Triskele euskal zelta musika taldeak reel honen bertsioa argitaratu zuen.

## Erreferentziak

* ↑ "This one is attributed to Davey Arthur who used to play with the Fureys. It is probably based around a traditional melody as the style of flipping between strings is reminiscent of many fiddle tunes", Youtube.com (Ingelesez)

## Kanpo estekak

* Glasgow Reel doinuaren irlandar banjo eta mandolin bertsioa entzungai, Youtube.com
* Tam lin doinuaren biolin bertsioa entzungai, Youtube.com
* Glasgow Reel doinuaren Triskele euskal taldearen bertsioa entzungai, Youtube.com
* Datuak: Q524708
# Talybont-on-Usk

Talybont-on-Usk, galesez: Tal-y-bont ar Wysg, Galesko merkatu udalerri txiki bat da, Powys konderrian. 2011ko erroldaren arabera 719 biztanle zituen.

## Kanpo estekak

* Datuak: Q7680426
* Multimedia: Talybont-on-Usk / Q7680426
# Talwar

Talwarra, Industango ezpata kurbatu mota bat da. Indiako usadiozko sable hau XVI. mendean sortu zen eta kiliç turkiarra edo shamsir pertsiarra eta pulowar afganiarra eta bertako khanda hindu sableen kopia edo garapena da, hauetatik gerora izena jasoko zuen helduleku bitxia bereganatu baitzuen.
* Datuak: Q634590
* Multimedia: Talwar / Q634590
# Talybont (Barmouth)

Talybont edo Tal-y-bont Galesko ipar-mendebaldean dagoen Gwynedd eskualdeko kostaldeko herria da. Barmouth udalerritik iparraldera dago. Cardigan badiako ertzean kokatzen da. Itsaso ertzean dauden bere lursailetan akanpaleku handi bat kokatzen da, hau udaro Gales eta Ingalaterrako turistez bete ohi da.

## Kanpo estekak

* Datuak: Q3402540
* Multimedia: Talybont, Barmouth / Q3402540
# Talyllyn trenbidea

Talyllyn trenbidea (galeseraz Rheilffordd Talyllyn eta ingelesez Talyllyn Railway) Galesko babestutako burdinbide estua da. Burdinbidearen ibilbideak 7,62 kilometro luze ditu, eta Erdialdeko Galesko kostaldean dagoen Tywyn udalerrian hasi eta Abergynolwyn udalerritik hurbil dagoen Nant Gwernol geltokian amaitzen da. Burdinbidea 1866an ireki zen, Bryn Eglwys harrobiko arbela Tywyn udalerrira ekartzeko asmoz, Erresuma Batuko Parlamentuaren Agiriaren bidez bidaiariak eramateko baimena jaso zuelarik. Hainbat gorabeheren ondoren linea irekia mantendu zen, 1951an bertako bolondresen zaharberritze eta mantentze lanei esker mundu osoko lehenbiziko trenbide historikoa izendatu zutelarik.
Ordutik aurrera turismogune nabarmena bilakatu da, bere makinaria, burdinbide eta trenak berriztatu eta areagotu dituelarik. 1976an trenbidea gaur egungo Abergynolwyn eta Nant Gwernol arteko lineara hedatu zen. 2001an trenbidea mantendu eta kideatzen duen elkarteak bere 50. urteurrena ospatu zuen, 2005an Tywyn Wharf tren geltokia eta Narrow Gauge burdinbide museoa ireki ziren.

## Bideoak

* Egun pasa - 1. zatia (2009an filmatua)
* Egun paza - 2. zatia (2009an filmatua)

## Iruditegia

* Ibilbidea Tywyn eta Nant Gwernol artean.
* Tywyn Wharf tren geltokia 2008an.
* Trenbidearen igoera ekialderuntz Fathew haranean barna, Brynglas eta Dolgoch artean.
* Dolgoch udalerriko geltokia 2006an.
* Basoan barna Dolgocheko biaduktoan.

## Kanpo estekak

* Talyllyn trenbidearen webgunea (Galeseraz) (Ingelesez)
* Narrow Gauge trenbide museoa (Ingelesez)
* Urrezko Bihozdun Trenbidea, trenbideari buruzko dokumentala, 1950eko hamarkadan Carson Davidson estatubatuar dokumentalgileak filmatua. (Ingelesez)
* Datuak: Q648932
* Multimedia: Talyllyn Railway / Q648932
# Tankerness

Tankerness, Eskoziako Orkadak uharteetan dagoen barruti bat da, Mainland uhartean.

## Kanpo estekak

* Datuak: Q15059278
* Multimedia: Tankerness / Q15059278
# Tankredo Goiurikoa

Tankredo Goiurikoa izenarekin honako pertsonaia historikoak izendatzen dira:
* Tankredo Goiurikoa (? -1041), Goiurikoa etxearen sortzailea eta Siziliako Erresumako errege normandiarren arbasoa.
* Tankredo Goiurikoa, aurrekoaren semea eta, besteen artean, Roberto Guiscarden anaia.
* Tankredo Goiurikoa, Godofredo Goiurikoaren semeetako bat.
* Tankredo Goiurikoa (1072-1112), Roberto Guiscarden alaba zen Emmaren semea. Lehen Gurutzadako nagusietako bat.
* Tankredo Goiurikoa (1119-1138), Siziliako erresumako printzea.
* Tankredo Goiurikoa (1138-1194), Lecceko kondea, ondoren Siziliako erregea.

## Kanpo estekak

* Datuak: Q521394
# Tankredo Goiurikoa (Cotentineko jauna)

Tankredo Goiurikoa (latinez: Tancredus de Altavilla, frantsesez: Trancrède de Hauteville ; 980 – 1041) XI. mendeko garrantzi gutxiko normandiar noble bat izan zen. Bere garrantzi historikoa bere semeek eta ondorengoek egindakoengatik datorkio. Cotentinen jauna izan zen, Coutancesetik gertu dagoen eremua, gaur egungo Normandia Beherean.
Hainbat legenda daude Tankredoren inguruan, baina gehienek ez dute inongo oinarri historikorik. Goiuriko etxea sortu zuen eta, baliteke, Hiallten ondorengoa izatea, 920an jaiotako normandiar bat, behin Cotentinera iritsita Hialtus Villako herria sortu zuena. Hala izanez gero, Tankredo bere berriloba izango litzateke. Hala ere iturri gutxi daude Hiallt izeneko bikingo hau benetan bizi izan ote zen erakusten dutenak.
12 seme izan zituen bere bi emazteekin (baliteke biak Rikardo I.a Normandiakoaren alabak izatea) eta ezagutzen ez dugun alaba kopuru bat. Bere seme gehienek, Cotentinek eman zezakeen diru eta botere eskasa zela eta, Italiako hegoaldera bidaiatu zuten, bertan Apulia eta Calabriako kondeak bilakatuz eta familiaren adar batek Siziliako erresuma sortuz, bere konkistaren ondotik.

## Ondorengoak

Bere lehen emazte Muriellarekin bost seme izan zituen eta, gutxienez, alaba bat:
* Serlo (Normandian geratu zen)
* Beatrix (? - 1101), lehenengo Armand Mortaingoa eta ondoren Rogerrekin ezkondu zen.
* Godofredo, Goiuriko jauna, Loritelloko kondea
* Gilen Burdin Beso, Apuliako kondea
* Drogo, Apuliako kondea
* Onofre, Apuliako kondea
Bere bigarren emazten Fredesendarekin beste zazpi seme izan zituen eta, gutxienez, alaba bat:
* Roberto Guiscard, Apuliako kondea (1057), eta ondoren Apuliako eta Siziliako dukea
* Mauger, Catapanatako kondea
* Gilen, Printzipatoko kondea
* Alberiko edo Albaredo, Alveredus latinez, batzuetan Alfredo edo Alvred gisa ere deitua, Normandian geratu zena.
* Humberto, Normandian geratu zena.
* Tankredo, Normandian geratu zena
* Roger I.a Siziliakoa, Siziliako kondea 1062tik.
* Fressenda, Rikardo I.a Capuakoarekin ezkondu zena, Aversako kondea eta Capuako printzipea.
# Tanjur

Tanjur edo Tengyur Tibeteko lama budisten bigarren kanona osatzen duen liburu saila da.
225 liburukitan bildutako 3.600 testuk osatzen dute. Indiako pentsalari handien iruzkinak (Nagarjunarenak eta beste batzuenak) eta Tibeteko zenbait pentsalariren testuak biltzen ditu. Antzinako indiar jakituriaren entziklopedia osatzen dute liburuok, eta gai askori buruz dihardute: metafisika, logika, artea eta alkimiari buruz, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q947177
* Multimedia: Tengyur / Q947177
# Tanka Troyeskoa

Santa Tanka Troyeskoa VII. mendeko martiri frankoa izan zen. Troyesen jaio zen. 637an hil zuten bere birjintasuna defendatzen ari zela. Kondairaren arabera, hilketaren ostean bere kabuz Lhuîtrera iritsi omen zen, eta bertan lurperatu zuten. Lhuître erromeria baten erdigunea izan zen. Ondoren, erlikiak Troyesera eraman zituzten. Tanka Troyeskoaren burua Troyesko Notre-Dame-de-Nonnains monasterioan gordetzen zen, eta hainbat erlikia Angerseko katedralean eta Dampierreko elizan.
Kultua VII. mende hasierakoa da. Santu-eguna urriaren 10ean ospatzen da.

## Oharrak

* ↑ Euskaltzaindiaren 66. arauak honako hau gomendatzen du: "Santu-santen izenak gaurko euskal idazkeraz transkribatuko dira, geografia-izen bereziak euskaraz idazteko erabili diren irizpideei jarraituz: c grafemaren ordez, k eta z erabiliko dira".

## Erreferentziak

* ↑ «Irizpideak» 66. Santutegiko izen ohikoenak. Euskaltzaindia, 4 or. (Noiz kontsultatua: 2023-10-10).
* ↑ (Ingelesez) Saint Augustine's Abbey. The Book of Saints. Aeterna Press ISBN 9780820427645. (Noiz kontsultatua: 2023-10-10).
* ↑ (Ingelesez) «St. Tanca» Catholic Online (Noiz kontsultatua: 2023-10-10).
* 1 2 3 (Italieraz) Arduino, Fabio. «Santa Tanca» Santi e beati 2019-10-10 (Noiz kontsultatua: 2023-10-10).
* 1 2 (Ingelesez) Wasyliw, Patricia Healy. (2008). Martyrdom, Murder, and Magic. Child Saints and Their Cults in Medieval Europe. P. Lang, 83 or. ISBN 9780820427645. (Noiz kontsultatua: 2023-10-10).

## Kanpo estekak

* Datuak: Q7402205
* Multimedia: Sainte Tanche / Q7402205
# Tanjung Selor

Tanjung Selor Indonesiako Ipar Kalimantan probintziako hiriburua da. Ez du hiri (indonesieraz: kota) estatusik; zehazki, Bulungan erregeordetzaren barrutia da (indonesieraz: kecamatan). 1.277,8 kilometro koadroko eremua du, eta 2012an 42.231 biztanle zituen.

## Erreferentziak

* ↑ Jumlah penduduk menurut kecamatan dan jenis kelamin tahun 2012 Kabupaten Bulungan. bulungankab.bps.go.id (Noiz kontsultatua: 2016-9-19).

## Kanpo estekak

* Datuak: Q976062
* Multimedia: Tanjung Selor / Q976062
# Thais Villas

Thais Villas Aribau (Fraga, Huescako probintzia, 1974ko urriaren 2a) espainiar kazetari bat da. Santi Villas kazetariaren arreba ere bada. Òscar Dalmau kataluniar irrati esatari eta telebista aurkezlearen bikotea da.

## Biografia

Ikus-entzunezko komunikazioan lizentziatua, Thaisek hainbat hedabidetan lan egin du, tartean El programa de Ana Rosa (Telecinco), Abierto por la mañana (Telemadrid), 4 i acció (TVE Catalunya) edo Última sessió (Barcelona Televisió). Punto Radio, COM Ràdio, RAC 1 eta Catalunya Ràdio irrati kateetan ere kolaborzatzailea izan da. Marie Claire aldizkarian ere kolaborazioak egin izan ditu.
2006. urtetik aurrera La Sexta kateko El Gran Wyoming umoristak aurkeztutako El Intermedio saioan erreportajeak egiten ditu.
* Datuak: Q1752213
* Multimedia: Thais Villas / Q1752213
# Thailandierazko Wikipedia

Thailandierazko Wikipedia Wikipediaren thailandierazko edizioa da. 2003ko abenduan jarri zen abian, eta 2009ko urriaren hasieran 51.000 artikulu zituen eta Wikipedien zerrendan 43.a zen.

## Kanpo estekak

* Thailandierazko Wikipedia
* Datuak: Q565074
* Multimedia: Thai Wikipedia / Q565074
# Thailandiera

Thailandiera edo thaiera (ภาษาไทย phasa thai) tai-kadai familiako hizkuntza da. Thailandiako hizkuntza ofiziala da.

## Dialektoak

* Thailandiera batua, erdialdeko thailandiera edo siamera (20 milioi hiztun).
* Isan edo ipar-ekialdeko thailandiera (15 miloi hiztun), laoserarekin sortutako hibridoa.
* Galung.
* Iparraldeko thailandiera (6 milioi hiztun).
* Nyaw.
* Phuan.
* Phu thailandiera (156.000 hiztun).
* Shan (56.000 hiztun).
* Song (20.000-30.000 hiztun).
* Hegoaldeko thailandiera edo Phasa Tai (5 milioi hiztun).
* Tai Dam (20.000 hiztun).
* Tai Lü (78.000 hiztun).

## Erreferentziak

* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-28).
* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-28).

## Kanpo estekak

* Datuak: Q9217
* Multimedia: Thai language / Q9217
# Thaining

Thaining Alemaniako udalerria da. Bavariako estatuan kokatuta dago, [[Landsberg am Lech (barrutia)|Landsberg am Lech]] barrutian. 2014an 932 biztanle zituen 8,71 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505571
* Multimedia: Thaining / Q505571
# Thailandiar poni

Thailandiar ponia Thailandiako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean sartzen da.
Arrazaren jatorria misterio bat da, nahiz eta batzuek mongoliar zaldiekin lotzen duten.

## Arrazaren historia

Esan den bezala arrazaren jatorria misterio bat da. Bertako jendea, mendetan, zaldi hauek erabili ditu eskualde menditsuetan eta bide kaskarretan tea eta fruta garraiatzeko.

## Erreferentziak

* ↑ (Ingelesez) Arrazari buruzko artikulua "The equinest" entziklopedian. /
* ↑ (Ingelesez) arrazari buruzko artikulua "The equinest" entziklopedian.

## Kanpo estekak

* (Ingelesez) Arrazari buruzko artikulua "The equinest" entziklopedian
* Datuak: Q20493063
* Multimedia: Thai pony / Q20493063
# The Twilight Sad

The Twilight Sad Kilsytheko (Glasgowtik hurbil, Eskozian) Indie Rock musika talde bat da.Fourteen Autumns and Fifteen Winters, taldearen lehen diskoa, 2007an argitaratuta, oso kritika onak jaso ditu.

## Diskografia
### Albumak

* Fourteen Autumns and Fifteen Winters (FatCat Records, 2007)

### Single eta EPak

* The Twilight Sad (EP) (AEB bakarrik, 2006)
* That Summer, at Home I Had Become the Invisible Boy (2007)

## Kanpo estekak

* Taldearen fitxa diskoetxearen webgunean]
* Datuak: Q750092
# The Twilight Saga: Breaking Dawn – Part 1

The Twilight Saga: Breaking Dawn – Part 1 (euskaraz Ilunabar Saga: Egunsentia) 2011ko Bill Condon estatubatuarrak zuzendutako amodio eta fantasiazko film bat da. The Twilight Saga: Breaking Dawn – Part 2 (2012) bigarren zati bat du eta The Twilight Saga osatzen duten bost filmeetako bat da, guztiak ere Stephenie Meyerrek idatzitako izenburu berdineko eleberri sailean oinarrituak. Kristen Stewart, Robert Pattinson, Taylor Lautner, Billy Burke, Peter Facinelli, Elizabeth Reaser, Kellan Lutz, Nikki Reed, Jackson Rathbone, Ashley Greene eta Anna Kendrick aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Edward (Robert Pattinson) eta Bellak (Kristen Stewart) elkarrenganako duten maitasuna Alicek (Ashley Greene) antolatutako ezkontz ospakizunak berretsiko du. Eztei gauean, ezkonduberriek sexu harremanak izan eta Bella haurdun geldituko da. Erdi gizaki erdi banpiro den fetoaren hazkunde azkarrak Bellaren osasunari larriki kalte egin eta hiltzorian ipiniko du.

## Aktoreak

* Kristen Stewart: Bella Swan/Cullen
* Robert Pattinson: Edward Cullen
* Taylor Lautner: Jacob Black
* Peter Facinelli: Carlisle Cullen
* Elizabeth Reaser: Esme Cullen
* Ashley Greene: Alice Cullen
* Kellan Lutz: Emmett Cullen
* Nikki Reed: Rosalie Hale
* Jackson Rathbone: Jasper Hale
* Billy Burke: Charlie Swan
* Sarah Clarke: Leah Clearwater
* Booboo Stewart: Seth Clearwater
* MyAnna Buring: Tanya
* Maggie Grace: Irina
* Casey LaBow : Kate
* Michael Sheen: Aro
* Jamie Campbell Bower: Caius
* Christopher Heyerdahl: Marcus
* Chaske Spencer: Sam Uley
* Christian Camargo: Eleazar
* Mía Maestro: Carmen

## Ikus gainera

* The Twilight Saga (film saila)

## Kanpo estekak

* IMDBko fitxa irakurgai (Ingelesez)
* Datuak: Q60506
# The Twilight Saga: Breaking Dawn – Part 2

The Twilight Saga: Breaking Dawn – Part 2 (euskaraz Ilunabar Saga: Egunsentia – 2. Zatia), 2012ko Bill Condon estatubatuarrak zuzendutako amodiozko drama film bat da. The Twilight Saga: Breaking Dawn – Part 1 (2011) filmaren bigarren zatia da eta The Twilight Sagaren bosgarren filma, bai eta Stephenie Meyerrek idatzitako izenburu berdineko eleberri saileko Breaking Dawn (2008) liburuan oinarritua ere. Kristen Stewart, Robert Pattinson, Taylor Lautner, Billy Burke, Peter Facinelli, Elizabeth Reaser, Kellan Lutz, Nikki Reed, Jackson Rathbone, Ashley Greene, Michael Sheen eta Dakota Fanning aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Banpiroan bilakatu ondoren, Bellak (Kristen Stewart) bere izaera berrira egokitu beharko da. Renesmee (Mackenzie Foy) haurtxoa jaiotzean, Cullen familiak bere burua Volturi izakiengandik babestu beharko dute, haurrak banpiro ez bilakatzeko lege bat baitago, kontrolagaitzak bihurtzeaz bain, banpiroen izatea arriskuan jar baidezakete.

## Aktoreak

* Kristen Stewart: Bella Swan
* Robert Pattinson: Edward Cullen
* Taylor Lautner: Jacob Black
* Mackenzie Foy: Renesmee Cullen
* Peter Facinelli: Carlisle Cullen
* Elizabeth Reaser: Esme Cullen
* Ashley Greene: Alice Cullen
* Kellan Lutz: Emmett Cullen
* Nikki Reed: Rosalie Hale
* Jackson Rathbone: Jasper Hale
* Maggie Grace: Irina
* Michael Sheen: Aro
* Jamie Campbell Bower: Caius
* Dakota Fanning: Jane
* Christopher Heyerdahl: Marcus
* Billy Burke: Charlie Swan
* Lee Pace: Garrett
* Casey LaBow: Kate
* MyAnna Buring: Tanya
* Noel Fisher: Vladimir
* Joe Anderson: Alistair
* Cameron Bright: Alec
* Angela Sarafyan: Tia
* Aldo Quintino: Amazonasko banpiroa
* Rami Malek: Benjamin
* Booboo Stewart: Seth Clearwater
* Daniel Cudmore: Felix
* Christian Camargo: Eleazar
* Mía Maestro: Carmen
* Ty Olsson: Phil
* Alex Meraz: Paul
* Judith Shekoni: Zafrina
* Charlie Bewley: Demetri
* J.D. Pardo: Nahuel
* Wendell Pierce: J. Jenks
* Julia Jones: Leah Clearwater
* Lateef Crowder: Santiago
* Andrea Powell: Sasha
* Toni Trucks: Mary
* Andrea Gabriel: Kebi
* Austin Naulty: Otsogizona
* Kiowa Gordon: Embry Call
* Chaske Spencer: Sam Uley
* Bronson Pelletier: Jared
* Marisa Quinn: Huilen
* Omar Metwally: Amun
* Valorie Curry: Charlotte
* Tracey Heggins: Senna
* Marlane Barnes: Maggie
* Guri Weinberg: Stefan
* Erik Odom: Peter
* Lisa Howard: Siobhan
* Bill Tangradi: Randall
* Patrick Brennan: Liam
* Amadou Ly: Henri
* Janelle Froehlich: Yvette
* Masami Kosaka: Toshiro
* Cam Gigandet (James), Rachelle Lefevre (Victoria), Edi Gathegi (Laurent), Bryce Dallas Howard (Victoria) eta Jodelle Ferland (Bree Tanner).

## Ikus gainera

* The Twilight Saga (film saila)

## Kanpo estekak

* IMDBko fitxa irakurgai (Ingelesez)
* Datuak: Q60487
# The Turning Point

The Turning Point 1977an Herbert Rossek zuzendutako filma da.

## Argumentua

Oharra: Atal honek istorio osoa edo amaiera argitzen du.
Emma Jacklin (Anne Bancroft) eta Deedee Rodgersek (Shirley MacLaine) elkarrekin balleta ikasi zuten. Biak dantzari finak baziren ere, Emma prima ballerina bihurtu zen bizitza pertsonalari uko eginez eta Deedeek eszenarioak utzi eta senarrarekin batera ballet-eskola sortu zuen. Emilia (Leslie Browne) Deedeeren alaba dantzari fina ere bada. Emma hirian dagoenez Deedeerekin lotuko da eta Emilia New Yorkera eraman nahi du baina amak ez dago ados, ondotxo badakiela bere alaba berak hartutako erabaki bera hartu behar izango duela.

## Pertsonaiak

* Shirley MacLaine : Deedee Rodgers
* Anne Bancroft : Emma Jacklin
* Mikhail Baryshnikov : Yuri Kopeikine
* Leslie Browne : Emilia Rodgers
* Tom Skerritt : Wayne
* Martha Scott : Adelaide
* Anthony Zerbe : Rosie
* Marshall Thompson : Carter
* Alexandra Danilova : Madame Dahkarova
* Antoinette Sibley : Sevilla Haslam
* Starr Danias : . Carolyn
* James Mitchell : Michael

## Sariak

Filma Oscar Sarietan hamaika izendapen izan bazituen ere ez zuen bat ere lortu.

## Kanpo estekak

* imdb.com
* Datuak: Q451558
# The Truman Show

The Truman Show, 1998an Peter Weirrek zuzendutako filma da, Jim Carrey eta Ed Harris aktoreen partaidetzaz.

## Sinopsia

* Oharra: Atal honek istorio osoa edo amaiera argitzen du.
Truman Burbank (Jim Carrey) umetatik Seaheavenen bizi da. Herri bitxia da, biztanle guztiak aktoreak direlako, bera izan ezik: izan ere, Trumanen bizitza telebista-saio baten kontrolpean dago.

## Pertsonaiak

* Jim Carrey: Truman Burbank
* Laura Linney: Hannah Gill / Meryl Burbank
* Noah Emmerich: Louis Coltrane / Marlon
* Ed Harris: Christof
* Natascha McElhone: Sylvia / Lauren Garland
* Brian Delate: Walter Moore / Kirk
* Holland Taylor: Alanis Montclair / Angela Burbank
* Harry Shearer: Mike Michaelson
* Paul Giamatti: Kontrol-gelaren zuzendaria
* Peter Krause: Trumanen nagusia

## Sariak

Oscar sarietan, hiru aipamen lortu zituen, baina ez zuen ezer irabazi:
* Zuzendaririk onena.
* Bigarren mailako aktorerik onena.
* Jatorrizko gidoirik onena.

## Kanpo estekak

* Datuak: Q214801
* Multimedia: The Truman Show / Q214801
# The Trump Organization

The Trump Organization estatubatuar konglomeratua da, Donald Trump jabea duena. Trumpen negozio eta inbertsio guztien holdinga da, Trump izena erabiltzen duten 250 filial inguru biltzen dituena.
Fred Trumpek sortu zuen 1927an, klase ertainentzat sortutako higiezin eta etxebizitzak eraiki eta saltzeko asmotan.

## Filial nagusiak

* Trump Enterprises Incorporation
* The Trump Corporation
* Trump Development Co.
* Wembley Realty Inc.
* Park South Co.
* Land Corp. of California.
* Trump Magazine
* Trump Mortage

## Erreferentziak

* ↑ (Ingelesez) Zurcher, Anthony. (2015/07/23). «Five take-aways from Donald Trump's financial disclosure» BBC.
* ↑ (Ingelesez) Garver, Rob. (2015/07/24). «7 Revelations from Donald Trump's Financial Disclosure» CNBC.
* ↑ (Ingelesez) Whitman, Alden. (1973/01/28). «A builder looks back—and moves forward» The New York Times.

## Kanpo estekak

* Datuak: Q2462124
* Multimedia: The Trump Organization / Q2462124
# The Twilight Saga: Eclipse

The Twilight Saga: Eclipse (euskaraz Ilunabar Saga: Eklipsea), 2010eko David Slade britainiarrak zuzendutako amodiozko eta fantasiazko film bat da. Stephenie Meyer idazlearen Eclipse (2007) eleberrian oinarritua dago eta The Twilight Saga osatzen duten bost filmeetako hirugarrena da. Kristen Stewart, Robert Pattinson, Taylor Lautner, Bryce Dallas Howard, Billy Burke eta Dakota Fanning aktoreek antzeztu zuten.
Javier Agirresarobe donostiarra argazki-zuzendaria izan zen.

## Argumentua

Oharra: Atal honek istorio osoa edo amaiera argitzen du.
Bella (Kristen Stewart) neska gazteak Edward (Robert Pattinson) eta Jacoben (Taylor Lautner) artean hautatu beharko du. Seattle hirian areagotuz doan erailketa sail baten kokalekua bilakatu da, bitartean, Victoria (Bryce Dallas Howard) banpiresa mendeku bila dabil. Bellak Edwardekiko duen maitasuna edo Jacoben adiskidetasunaren artean aukeratu beharko du, bere erabakiak banpiro eta otsogizonen arteko gudari hasiera eman dadiokela ohartuz. Arriskuez inguratua eta bere graduazioa iristear dela, Bellak bere bizitzako erabakirik garrantzitsuena hartu beharko du.

## Aktoreak

* Kristen Stewart: Bella Swan
* Robert Pattinson: Edward Cullen
* Taylor Lautner: Jacob Black
* Peter Facinelli: Carlisle Cullen
* Elizabeth Reaser: Esme Cullen
* Ashley Greene: Alice Cullen
* Kellan Lutz: Emmett Cullen
* Bryce Dallas Howard: Victoria Sutherland
* Nikki Reed: Rosalie Hale
* Jackson Rathbone: Jasper
* Billie Burke: Charlie Swan
* Dakota Fanning: Jane
* Cameron Bright: Alec
* Xavier Samuel: Riley Biers
* Jodelle Ferland: Bree Tanner
* Sarah Clarke: Renée Dwyer
* Anna Kendrick: Jessica Stanley
* Michael Welch: Mike Newton
* Catalina Sandino Moreno: Maria

## Ikus gainera

* The Twilight Saga (film saila)

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q217010